Nyeste Skilderie af Kiøbenhavn, 1809-04-18
Journal de Empire leverer under Artiklen London d. 21 Martii følgende af Morning Chronicle: Den bedrøvelige og skandaløse Anliggende, som siden d. 1 Febr. har saa pinlig syssel fat den velsindede Deel af Underhuset, er nu tilende. Hertugen af York har nu tilbudet sin høie Fader sin Frasigelse som Commandant en Chef, og Kongen har naadigst modtaget den. Man troer nu, at Underhuset ikke vil tage ny Forholdsregler. - Saa fordeelagtig som dette Resultat maatte synes dem, der betragte det som en Triumph, vort Fædreneland har faaet, saa kan man dog ikke dølge, at denne Begivenhed er meget foruroligende for enhver rigtig dømmende Engellænder, der elsker sin Nations Hæder og Lykke. Hvilket Skuespil, naar man seer at den, der ved sin Fødsel, er kaldt til Tronen, stilles for den offentlige Menings Domstoel med en uforskammet, rænkefuld og usædelig Qvinde? Hvad spaae ikke saadanne sørgelige Debatter for Fremtiden, og hvad burde man ikke have gjort, for at forhindre dem Hertugen af York, Hoffet, Ministeriet, have paa en plump Maade understøttet et lidet Antal Menneskers forfølgende Hensigter, der under det forføriske Paaskud at forsvare Folkets Rettigheder, i Løndom har udbredt Forvirring og Uorden. - Underhuset selv har ikke kunnet undgaae den Snare, der blev lagt for det. Nogle Velsindede have vel forsøgt, at dræbe Tvedrag. ten i Fødselen, men forgjeves. Der maa ikke svæveden mindste Mistanke om Embedspligts Overtrædelse over Hertugen af Yorks Hoved udraabte de meest udmærkede Medlemmer af Huset, ja selv Hr. Canning. Vist nok havde dette ikke maattet være, dersom Hertugen havde været ganske bebreidelsesfri. Ulykkeligviis er dette ikke de Meninger, som Debatterne have efterladt sig hos Publicum. - Det vilde være uretfærdigt, at troe, at Hertugen af York har havt den Hensigt, at ville drage den mindste Pengefordeel af den skammelige Handel, som Mad. Clarke har dreven med Civil- og Militairembeder; men har da den Frugt, hun høstede deraf, været ham aldeles ubekjendt, Kan det undskyldes, at han af Svaghed for et Fruentimmer begunstigede de slette Valg, som Mad. Clarke var Aarsag i – Neppe var Mad. Clarkes Project, offentligen at ville blamere Hertugen af York, bleven bekjendt førend selv Parlamentslemmer, havde budet hende 4000 Pund Sterling for Hertugens Breve og de Papirer, hun var i Besiddelse af. Hvilke Fordele kunde de love sig deraf, Debatterne i Underhuset have draget Sløret bort fra de hemmelige Bevæggrunde. Hvilken Haardnakkenhed, at opsøge og mangfoldiggjøre Hertugens Forseelse og saaledes med fulde Hænder at overøse den Kongelige Familie med Skjændsel, Hvad ville de, der have ledet disse frække Konstgreb med saa megen Færdighed og Troløshed, andet end nedværdige det regierende Huus og udbrede almindelig Urolighed? – Var det ikke paa denne Maade, at der udbrød en frygtelig Revolution hos vore Naboer, Bleve de første Kiendemærker paa denne Revolution ikke paa denne Maade synlige Fornedredes ikke den Kgl. Familie i Frankrige ved den uforsigtige Allarm, som Bedrageriet med et Halsbaand foranledigede. – Jeg vilde ønske, min Frygt maatte være indbildt eller overdreven; men jeg anseer den for at være alt for grundet. Naar Menneskene første ere saa forbittrede og uenige, som man seer dem her, man maa være beredt paa en pludselig Explosion, og alting synes at forene sig om, at fremskynde samme: Tomhed ved Hoffet, Ørhed hos Ministerne, Uenighed i begge Parlamentshuse, offentlig og privat Ulykke. - Vi trues af de forenede Stater med Krig; Rusland trækker sig mere end nogensinde tilbage fra os, ved Kongen af Sverrigs Dethronisering bliver Østersøen strængelig lukket for os, Østerrige, den sidste, mægtige Allierede, der endnu bliver os tilbage, maa nødvendig bukke under i den Kamp, der forberedes; vore Expeditioner paa det faste Land paaføre os Ulykker; vore Udgivter forfleres paa en skrækkelig Maade; vore Manufacturer ligge i sidste Aandedræt, vor Handel trues fra alle Kanter. Den vilde allerede være tilintetgjort, dersom det ulykkelige Decret om Fastlandsblocaden, som den uforsonligste Fiende, Engelland nogensinde har havt, kun alt for godt havde forfattet, var blevet strængt udført, og det vil blive, det behøve vi ikke at tvivle paa, i Forhold til som Bonaparte nu udbreder og befæster sin Magt paa Fastlandet. - Hvilke Lægemidler for saa mange Onder, Fred, ene Fred, Men hvor er der at tænke paa den. Vil Bonaparte den oprigtigen; har vort nuværende Ministerium villet den?